**Märynummen tuulivoimapuisto** on Varsinais-Suomen Salon Halikossa Märynummen ja Perälän välissä sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 15 megawattia ja vuosituotanto on noin 38 gigawattituntia. Tuulivoimapuiston on rakentanut Tuuliwatti Oy, sen kaksi tuulivoimalaa omistaa Salo Märynummi Tuuli Ky  ja yhden Restuuli Oy , ja niitä operoi St1 Oy  ja Restuuli Oy .

Märynummen tuulivoimalaitokset olivat valmistuessaan kapasiteetiltaan Suomen suurimmat.

Yleistä
-------

Tuulivoimalato sijaitsevat Märynummen pohjoispuolella olevalla metsä- ja suoalueella. Ne on asemoitu 1,2 kilometrin matkalle riviin niin, että voimaloiden välimatkat ovat 800 metriä ja 400 metriä. Voimalat sijaitsevat 80–90 metrin korkeudella mpy. Voimaloille pääsee Halikon kirkonkylän ja Auran asemanseudun väliseltä seututieltä 224, josta haarautuu huoltotie Märynummen pohjoispuolelta.

Tuulivoimalaitokset ovat espanjalaisen Gamesan valmistamaa G128/5000-mallia, jonka napakorkeus on noin 140 metriä , tuuliturbiinin halkaisija 128 metriä, ja jonka kapasiteetti on 5,0 megawattia. Voimalaitoksen kokonaiskorkeus on 204 metriä.

Tuulipuistossa on kaksi omistajaa. Restuuli Oy omistaa voimalan, jota kutsuttiin VTT:n tuulivoiman vuosikatsauksessa tunnuksella *Märynummi 3* ja Salo Märynummi Tuuli Ky kaksi muuta. Viimeksi mainittu on Exilion Management Oy:n tytäryhtiö.

Historiaa
---------

### Rakentaminen

Lokakuussa 2013 tiedotettiin kolmen tuulivoimalaitoksen rakentamisesta kahden eri omistajan toimeksiannosta. Omistajat olivat Tuuliwatti Oy ja salolaisten yrittäjien Restuuli Oy. Jo tällöin tiedettiin, että voimaloiden kapasiteetti olisi 5 megawattia. Tuulivoimapuisto valmistui lokakuussa 2014  ja tuulipuiston avajaisia vietettiin 22.4.2015 yli 1 000 hengen voimin.

### Uutisia

Vuonna 2015 ilmoitettiin aikeesta rakentaa Märynummeen neljäs tuulivoimalaitos. Siihen haki lupaa voimalan tulevat omistajat Saarelan Energia Oy ja Saarelan Kauppapuutarha Oy, mutta sen rakennuttajana tulisi toimimaan Tuuliwatti. Voimala olisi samanlainen kuin kolme muuta voimalaa.

Vuonna 2016 julkaistiin Työterveyslaitoksen tekemän tutkimuksen tulokset, jossa oli kerätty Märynummen asukkailta havaintoja tuulivoimapuiston melusta tai haitoista. Kaksi kolmasosa vastaajista pitivät tuulipuistoa myönteisenä asiana. Vastaajat nimesivät haittavaikutuksiksi melua ja maisemavaikutukset. Viidennes heistä nimesi maisemavaikutukset kielteisenä. Vastaajista kolmannes kuuli tuulivoimaloiden äänet kotiinsa sisälle, kun liikenteen äänet kuuli sisälle noin puolet vastaajista. Noin 5–10 prosenttia vastaajista kokee melun melko tai erittäin häiritseväksi. Osa asukkaista on ollut eri mieltä tutkimuksen tulosten kanssa, sillä vuonna 2021 uutisoitiin valituksista, joita oli lähetetty eri puolille ilman tulosta. Valittajat ovat vaatineet melumittauksia, joita ei ole ilmeisesti tehty.

Omistaja suoritti vuonna 2021 laajan operaation, jossa se kävi läpi kolmen omistamansa tuulvoimapuiston, eli Märynummen, Porin Peittoon ja Tornion Kitkiäisvaaran tuulivoimapuiston, tuuliturbiinin siipiä ja pääyi vaihtamaan niistä 45. Poistetut siivet pilkottiin Suomessa ja kuljetettiin Saksaan kierrätettäväksi.

Katso myös
----------

* Luettelo Suomen tuulivoimaloista

Lähteet
-------

1. 1 2 3  Exilionin tuulipuistojen teknisen hallinnoinnin yhteistyökumppaneihin muutoksia *exilion.fi*.  27.04.2023. Helsinki:  Exilion Tuuli Ky. Viitattu 11.2.2024.
2. 1 2 3 4 5  Märynummi *www.thewindpower.net*.  4.9.2023. Ranska:  The Wind Power. Viitattu 11.2.2024. (englanniksi)
3. 1 2  Salo Märynummi Tuuli Ky *exilion.fi*. Helsinki:  Exilion Management Oy. Viitattu 12.2.2024.
4. 1 2 3 4  Salon Märynummella pyörivät nyt Suomen tehokkaimmat tuulivoimalat *st1.fi*.  22.4.2015. Helsinki:  St1 Oy. Viitattu 12.2.2024.
5. 1 2 3  Märynummen tuulivoimapoisto (sijainti maastokartalla) *Karttapaikka*. Helsinki:  Maanmittauslaitos. Viitattu 11.2.2024.
6. 1 2  Gamesa G128/5000 *www.thewindpower.net*.  4.6.2018. Ranska:  The Wind Power. Viitattu 11.2.2024. (englanniksi)
7. 1 2 3 4 5  Tuuliwatti rakentaa Saloon kolme isoa tuulivoimalaa *maaseuduntulevaisuus.fi*.  3.10.2013. Helsinki:  Maaseudun Tulevaisuus. Viitattu 12.2.2024.
8. ↑  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 11.2.2024.
9. 1 2  Wind energy statistics in Finland (PDF) *vuosiraportti 2014*.  2015. Helsinki:  Teknologian tutkimuskeskus VTT Oy. Viitattu 11.2.2024.
10. ↑  Märynummelle Suomen suurin tuulivoimala *salonjokilaakso.net*.  3.10.2013. Salo:  Salonjokilaakso. Viitattu 12.2.2024.
11. ↑  Vuosikertomus 2015 St1 Nordic *st1.fi*.  2016. Helsinki:  St1 Oy. Viitattu 11.2.2024.
12. ↑  Lehtonen, Asko: Märynummen maisemiin tulossa neljäs tuulivoimala *sss.fi*.  14.10.2015. Salo:  Salon Seudun Sanomat. Viitattu 12.2.2024.
13. ↑  Ristola, Petra: Tutkimus: Märynummen tuulivoimapuistoon suhtaudutaan pääosin myönteisesti *yle.fi*.  14.1.2016. Helsinki:  YLE. Viitattu 11.2.2024.
14. ↑  Jokela, Lilli: Tuulivoimamelu häiritsee asukkaita Märynummessa: valituksia lähetetty joka paikkaan, mutta melumittaukset edelleen tekemättä *ts.fi*.  30.12.2021. Turku:  Turun Sanomat. Viitattu 12.2.2024.
15. ↑
16. ↑  Uusinta teknologiaa Märynummen tuulivoimaloihin – Siivet, laakerit ja sylinterit vaihdetaan *sss.fi*.  8.5.2021. Salo:  Salon Seudun Sanomat. Viitattu 12.2.2024.

Aiheesta muualla
----------------

* Lähteenmäki, Raimo: Salon Märynummen tuulivoimalat (video), YouTube